
"1. pielikums
Ministru kabineta
2023. gada 27. jūnija
rīkojumam Nr. 400

2.1.3.1.i. investīcijas projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pase

1. Finansējuma saņēmējs, kas īsteno projektu
	1.1. Finansējuma saņēmējs, kas īsteno projektu (institūcija)
	Valsts digitālās attīstības aģentūra (turpmāk – VRAA)

	1.2. Projekta īstenošanas partneri
	- Viedās administrācijas un reģionālās attīstības ministrija (VARAM);
- Labklājības ministrija (LM);
[bookmark: _Hlk172809282]- Valsts ieņēmumu dienests (VID);
- Izglītības un zinātnes ministrija (IZM);
[bookmark: _Hlk172809084]- Tiesu administrācija (TA);
[bookmark: _Hlk172809054]- Valsts zemes dienests (VZD);
[bookmark: _Hlk172808994]- Iekšlietu ministrijas Informācijas centrs (IeM IC);
[bookmark: _Hlk213074001]- Valsts augu aizsardzības dienests;
- Latvijas Republikas Uzņēmumu reģistrs;
- Ceļu satiksmes drošības direkcija;
- Sociālās integrācijas valsts aģentūra;
- Valsts probācijas dienests;
- Nodarbinātības valsts aģentūra;
- Veselības un darbspēju ekspertīzes ārstu valsts komisija;
- Valsts sociālās apdrošināšanas aģentūra;
- Pilsonības un migrācijas lietu pārvalde


2. Saistīto projektu programma
	2.1. Programmas nosaukums
	Datu pārvaldības attīstības programma

	2.2. Saistība ar citiem projektiem
	Turpināt Eiropas Reģionālās attīstības fonda projektā Nr. 2.2.1.1/21/I/001 "Datu izplatīšanas un pārvaldības platforma (DAGR)" iesāktās aktivitātes un nodrošināt mērķtiecīgu datu agregatora risinājuma attīstīšanu.
Projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" (turpmāk – DAGR attīstības projekts) ietvaros netiks īstenotas darbības un aktivitātes, kas tikušas vai tiek īstenotas citu projektu un to finansējuma ietvaros. Apliecinām, ka nepastāv dubultā finansējuma risks


3. DAGR attīstības projekta mērķis un galvenie ieguvumi
	3.1. DAGR attīstības projekta mērķis un galvenais saturs
	DAGR attīstības projekta virsmērķis ir informācijas apmaiņas un sadarbspējas uzlabošana valsts pārvaldē, kā arī datu pieejamības nodrošināšana ar garantētiem piekļuves laikiem. Īstenojot DAGR attīstības projektu, valsts pārvaldei tiks nodrošinātas iespējas apkopot potenciāli visu valsts iestāžu datus vienotā datu izplatīšanas platformā, kuru datu saņēmēji varēs izmantot, lai izgūtu reāllaika datus no avotu sistēmām.
Viens no mērķiem ir arī tehniski nodrošināt iespēju personai pārlūkot visus datus portālā Latvija.lv, ko iestādes reģistrējušas personai piekritīgos objektos, izmantojot jaunieviesto personas datu pārlūkošanas pakalpojumu.
DAGR pilnveides uzdevums ir atslogot iestāžu (datu devēju) pamatdarbības informācijas sistēmas (turpmāk – IS) no datu izplatīšanas funkcijas un nodrošināt citām iestādēm (datu saņēmējiem) piekļuvi šo datu devēju informācijai pašapkalpošanās veidā.
DAGR pilnveide ietvers iestāžu IS aktuālo datu objektu publikāciju, kas tiek bieži pieprasītas dažādos e-pakalpojumos un ārējās IS, un funkcionalitāti šo datu saņemšanai. DAGR nodrošinās iespēju datu saņēmējam iekļaut IS un e-pakalpojumos DAGR standartizētās tīmekļa pakalpes, lai varētu:
• veikt nepieciešamās datu pārbaudes (validācijas) atbilstoši IS un e-pakalpojuma biznesa loģikai (piemēram, fiziskās personas esību, juridiskās personas atrašanos noteiktā reģistrā);
• iegūt nepieciešamās papildu ziņas par konkrēto datu objektu.
Risinājums ietver vienotā datu modelī balstītu datu atjaunošanu DAGR datubāzē un ātru datu pieprasījumu izpildi un nodošanu datu saņēmējam.
DAGR pilnveidojamais risinājums ietver:
1) DAGR pamata komponenti – datu ielādes un transformācijas nodrošināšanu atbilstoši datu modelim, kas tiek uzturēts DAGR;
2) DAGR pašapkalpošanās komponenti – mijiedarbības nodrošināšanu ar Valsts informācijas resursu, sistēmu un sadarbspējas informācijas sistēmas un pieteikumu vadības sistēmas (turpmāk – VIRSIS PVS) pašapkalpošanās portālu, lai lietotāji varētu sadarboties datu atļauju piešķiršanas un datu savienojumu monitoringa procesu ietvaros;
3) datu izguves savienotāju – datu ņēmējiem viegli izmantojamu programmatūru, kas ar predefinētu DAGR savienojumu nodrošina iespēju izgūt no DAGR datu kopas;
4) datu avotu savienotāju – risinājumu, kas nodrošina predefinētu pieslēgumu ar DAGR un datu avotu sistēmu, kā arī veic inkrementālu izmainīto datu kopu izguvi par tiem datu objektiem un atribūtiem, kas ir iekļauti DAGR datu modelī. Papildus var nodrošināt citu funkcionalitāti, lai sekmīgi atkalizmantotu datus un ievērotu Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (GDPR).
Ar DAGR tiek veicināta:
1) datu izguves automatizācija;
2) pašapkalpošanās, lai pieprasītu un saņemtu datu atļaujas;
3) komersantu pamatdarbības straujāka digitalizācija, jo atslogos komersantus no papildu investīcijām, vienlaikus samazinot gan laiku, kas nepieciešams risinājumu izveidei, gan administratīvās izmaksas sadarbībai ar valsts pārvaldi.
DAGR attīstības projekta mērķa sasniegšanai tiks īstenotas šādas darbības:
1) datu devēju pieslēgšana pie DAGR un DAGR datu izgūšana VRAA risinājumos;
2) DAGR pilnveide atbilstoši lietotāju vajadzībām.
Saskaņā ar Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 1. pielikumu "Atveseļošanas fonda plāna reformu un investīciju virziena mērķi, to apraksti un sasniegšanas apliecināšana" ir noteiktas nozares, par kurām attiecīgās datu kopas ir pieejamas valsts datu aprites platformā (datu agregācijas vidē), proti, līdz 2026. gadam datu agregācijas vide nodrošina augstas pieejamības datu ielādes/atgūšanas risinājumu un nodrošina datu objektu kopumu no šādām nozarēm:
- sociālā apdrošināšana un drošība;
- zeme un nekustamais īpašums;
- nodokļi.
DAGR kā vienota platforma nodrošinās datu devējiem un datu saņēmējiem tehnoloģiskas datu apmaiņas iespējas, lai varētu izpildīt Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu
un Eiropas Parlamenta un Padomes Regulu (ES) 2022/868 (2022. gada 30. maijs) par Eiropas datu pārvaldību un ar ko groza Regulu (ES) 2018/1724 (Datu pārvaldības akts)

	3.2. DAGR attīstības projekta pamatojums (aktualitāte/ nepieciešamība/ risināmā problēma)
	Datu savietošanas mehānismi un procesi, kas nodrošina piekļuvi dažādiem valsts reģistriem, ir veidojušies vēsturisku faktoru ietekmē, un to attīstība ir notikusi lēnāk, nekā attīstījušās datu lietojumu tehnoloģijas. Datu saņēmēji sistēmu darbības nodrošināšanai un procesu digitālai transformācijai izmanto datus no daudziem datu avotiem, kas veido tehnoloģiski fragmentētu un daudzveidīgu integrācijas vidi, kura nepietiekamas veiktspējas dēļ bremzē vai padara neiespējamu datu atkalizmantošanu. Sekas šādai situācijai ir slikti attīstīti proaktīvi e-pakalpojumi un valsts IS, kā arī liels administratīvais slogs valsts pārvaldei, slēdzot līgumus par datu aprites nodrošināšanu, kas papildus iepriekš minētajam kopumā pamato esošo problēmu.
Lai optimizētu datu izplatīšanas platformas veiktspēju, projekts nodrošinās pilnvērtīgu datu pieprasījumu apstrādi, līdz ar to katrai iestādei būs iespējams:
1) būtiski samazināt savu datu izplatīšanas risinājumu kapacitāti;
2) atteikties no savu datu izplatīšanas risinājumu izstrādes un uzturēšanas;
3) attīstīt jaunus datu pakalpojumus, kur izšķiroša ir ātra piekļuve liela apjoma datiem, lai iedzīvotājiem nodrošinātu efektīvākus valsts pārvaldes pakalpojumus, tai skaitā proaktīvus digitālos pakalpojumus

	3.3. DAGR attīstības projekta ieguvumi1
	Ieguvuma mērīšanas vai verificēšanas metode un mērāmais rādītājs2
	Vērtība
	Sasniegšanas laiks (gads)

	3.3.1. Palielināts datu kopu skaits DAGR
	Datu kopu skaits DAGR
Rādītāja vērtība 2022. gadā – 0 
	12
	2026

	3.3.2. Palielināts DAGR datu izmantošanas gadījumu skaits
	Datu izmantošanas gadījumu skaits
Rādītāja vērtība 2022. gadā – 0
	20
	2026


Tabulā norādītais papildina ERAF SAM 2.2.1. DAGR projekta iznākuma rādītājus, kas tiks sasniegti trīs gadus pēc ERAF 2.2.1. DAGR projekta noslēguma, jo DAGR attīstības projekta ieguvumi atkarīgi no ERAF 2.2.1. DAGR projekta ietvaros pieslēgtajām iestādēm un datu izmantotājiem. Gan ERAF 2.2.1. rezultāta rādītāju, gan DAGR attīstības projekta noslēgums ir 2026. gads.
[bookmark: _Hlk176167683]4. Nepieciešamā finansējuma apjoms un tā sadalījums pa projekta darbībām iznākumu sasniegšanai un būtisko izmaksu veidiem
	4.1. Atveseļošanas fonda plāna finansējums (kopā) bez PVN
	4.2. Plānotais pievienotās vērtības nodokļa (PVN) apmērs (kopā), ja tiks pieprasīta tā segšana3, un avansa apmērs, ja plānots to pieprasīt4

	 5 760 000 EUR
	Plānotais PVN apmērs
 1 007 968 EUR
	Avanss – 0,00 EUR (netiks pieprasīts)



	DAGR attīstības projekta ietvaros veicamo darbību un būtisko izmaksu veidu raksturojošs apzīmējums
	Izmaksu apmērs (indikatīvi)
	Maksimālais apmērs5
	Darbības iznākums

	4.2. DAGR attīstības projekta vadība, kuras ietvaros tiks nodrošināta DAGR attīstības projekta plānošana un pārvaldība, administratīvo dokumentu sagatavošana un uzglabāšana, kā arī publicitātes obligāto pasākumu īstenošana*
	960 150 EUR
	960 150 EUR 
	Īstenots projekts

	4.3. Datu devēju, ņēmēju pieslēgšana pie DAGR.
	2 879 314 EUR
	2 879 314 EUR
	Pieslēgti datu devēji, ņēmēji

	4.4. DAGR pilnveide atbilstoši lietotāju vajadzībām**
	1 920 536 EUR
	1 920 536 EUR
	Pilnveidots DAGR


PVN izmaksas tiek piemērotas 4.3. un 4.4.apakšpunktā minētajām izmaksām
* Projekta īstenošanas laikā netiks pārsniegts projektam piešķirtais Atveseļošanas un noturības mehānisma plāna finansējums 5 760 000 EUR apmērā.
5. DAGR attīstības projekta ieguldījums reformu un investīciju mērķu rādītāju sasniegšanā
5.1. Modernizēto pārvaldes procesu IKT risinājumi
	Skaits
	IKT risinājuma nosaukums
	Īss apraksts6
	Valsts mākonī
(jā/nē)
	IKT risinājumu attīstības saskaņošanas termiņš7 (gads, ceturksnis)
	Ieviešanas termiņš (gads, ceturksnis)
	Risinājuma lietotāji (skaits)

	1
	5.1.1. DAGR informācijas sistēma
	DAGR uzdevums ir atslogot iestāžu (datu devēju) pamatdarbības IS no datu izplatīšanas funkcijas un nodrošināt citām iestādēm (datu saņēmējiem) piekļuvi šo datu devēju informācijai. DAGR ietver:
a) DAGR datu devēja savienotāju;
b) DAGR datu saņēmēja savienotāju;
c) DAGR datu krātuvi;
d) DAGR pašapkalpošanās portālu.
Lai optimizētu datu izplatīšanas veiktspēju, DAGR nodrošinās pilnvērtīgu datu pieprasījumu apstrādi, līdz ar to katrai iestādei būs iespējams:
1) būtiski samazināt savu datu izplatīšanas risinājumu kapacitāti;
2) atteikties no savu datu izplatīšanas risinājumu izstrādes un uzturēšanas;
3) attīstīt jaunus datu pakalpojumus, kur izšķiroša ir ātra piekļuve liela apjoma datiem, lai iedzīvotājiem nodrošinātu efektīvākus valsts pārvaldes pakalpojumus.
Centralizēta datu izplatīšana pēc būtības novērš fragmentētus datu avotus. Datu savietošanu var realizēt DAGR datu modeļa funkcionalitātes ietvaros
	Jā
	03.08.2023.
	2026. g. 2. cet.
	Vismaz 12 datu devēji un 20 datu saņēmēji


5.2. Centralizētās funkcijas vai koplietošanas pakalpojumi
	Skaits
	Pakalpojums (pakalpojumu grupa)
	Koplietošanas pakalpojumu lietotāji (institūcijas)
	Norāde uz MK lēmumu par attīstības plānu8
	Ieviešanas termiņš (gads, ceturksnis)

	1
	5.2.1. Datu apmaiņas nodrošināšana
	Fiziskas un juridiskas personas, kuras izmanto pakalpojumu
	Tiek iesniegts kopā ar projekta pasi
	2026. gada 1. cet.,
tiks pilnveidots visa projekta īstenošanas laikā


5.3. Centralizēti pārvaldāmās nozares būtiskās datu kopas
	Skaits
	Saturu raksturojošs nosaukums
	Termiņš piekļuves nodrošināšanai (gads, ceturksnis)

	Vismaz 8
	Labklājības ministrijas, Valsts ieņēmumu dienesta, Izglītības, zinātnes ministrijas, Tiesu administrācijas, Valsts zemes dienesta Ceļu satiksmes direkcijas, Valsts probācijas dienesta, Valsts augu aizsardzības dienesta, Nodarbinātības valsts aģentūras, Iekšlietu ministrijas informācijas centra, Veselības un darbspēju ekspertīzes ārstu valsts komisijas, Valsts sociālās apdrošināšanas aģentūras, Pilsonības un migrācijas lietu pārvaldes DAGR datu kopas.
	2026. g. 2. cet.
 



6.Projekta pārvaldības un īstenošanas kapacitāte9
	Projekta pārvaldības un īstenošanas kapacitāti veidos šādas organizatoriskās struktūras: 
1. DAGR attīstības projekta uzraudzības padome – uzraudzības struktūra, kas tiek izveidota uz DAGR attīstības projekta īstenošanas laiku, lai nodrošinātu DAGR attīstības projekta mērķa sasniegšanu. Uzraudzības padome ir atbildīga par DAGR attīstības projekta rezultātiem, tā uzrauga DAGR attīstības projekta aktivitāšu īstenošanu un rezultātu atbilstību galalietotāju un sadarbības partneru vajadzībām, kā arī apstiprina ārēju faktoru ietekmē radušos izmaiņu nepieciešamību projektā. Uzraudzības padomes sastāvā tiks iekļauti finansējuma saņēmēja vadības, DAGR attīstības projekta sadarbības partneru, nozares ministrijas, programmas padomes vadītāja (ja attiecināms) un informācijas un komunikācijas tehnoloģiju pārvaldības organizācijas pārstāvji. DAGR attīstības projekta uzraudzības padome tiks izveidota pēc DAGR attīstības projekta īstenošanas līguma noslēgšanas atbilstoši Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 22. punktam.
2. DAGR attīstības projekta vadības grupa – vadības struktūra, kas tiek izveidota uz DAGR attīstības projekta īstenošanas laiku, lai nodrošinātu noteiktu DAGR attīstības projekta aktivitāšu rezultātu sasniegšanu. Tā ir atbildīga par DAGR attīstības projekta darbību īstenošanu, dod uzdevumus DAGR attīstības projekta vadītājam un komandai, lemj par nepieciešamajām izmaiņām DAGR attīstības projektā, atbild par projekta rezultātu sasniegšanu DAGR attīstības projekta uzraudzības padomei, kā arī sniedz tai attiecīgus priekšlikumus. DAGR attīstības projekta vadības grupas sastāvā tiks iekļauta finansējuma saņēmēja vadība un atbildīgo struktūrvienību vadītāji, projekta vadītājs, sadarbības partneru pārstāvji, var tikt pieaicināti projekta komandas pārstāvji un DAGR attīstības projektā iesaistīto trešo pušu pārstāvji (piemēram, komersantu pārstāvji, eksperti u. c.). DAGR attīstības projektā var veidot vairākas DAGR attīstības projekta vadības grupas dalījumā pa loģiskiem DAGR attīstības projekta apgabaliem (piemēram, pa DAGR attīstības projekta darbībām vai izstrādājamiem risinājumiem). DAGR attīstības projekta vadības grupa tiek veidota ar VRAA direktora rīkojumu. 
3. DAGR attīstības projekta vadītājs – vadības personāla pārstāvis, kas atbildīgs par DAGR attīstības projekta īstenošanu saskaņā ar DAGR attīstības projekta pieteikumu un DAGR attīstības projekta īstenošanu reglamentējošajiem iekšējiem un ārējiem normatīviem aktiem. DAGR attīstības projekta vadītājs tiks izraudzīts no VRAA strādājošo projekta vadītāju vidus (viena amata vieta uz pilnu slodzi). DAGR attīstības projekta vadītāja darba uzdevumi un pienākumi tiks noteikti amata aprakstā.
4. DAGR attīstības projekta komanda – īstenošanas organizatoriskā struktūra DAGR attīstības projekta darbību īstenošanai un ieviešanai. DAGR attīstības projektā var veidot vairākas DAGR attīstības projekta komandas dalījumā pa loģiskiem projekta apgabaliem. DAGR attīstības projekta komandu veido: 
a. DAGR attīstības projekta darba grupa – VRAA un sadarbības partneru deleģētie pārstāvji, kas uz rīkojuma pamata piesaistīti projektam un ir atbildīgi par konkrētu darbu izpildi saskaņā ar vienošanos par projekta īstenošanu un projekta vadības grupas noteiktajiem uzdevumiem. DAGR attīstības projekta darba grupas sastāvā ir DAGR attīstības projekta īstenošanas personāls 4–5 VRAA un viens VARAM darbinieks vai ierēdnis, no kuriem daļa tiks norīkota no esošo darbinieku vidus, bet daļa – nolīgstot jaunus darbiniekus uz projekta īstenošanas laiku. Projekta īstenošanas personāls tiks nodarbināts, pamatojoties uz darba līguma, vienošanās un/vai rīkojuma pamata, un tā pienākumi tiks noteikti amata aprakstā. DAGR attīstības projekta darba grupu atkarībā no DAGR attīstības projekta specifikas vada DAGR attīstības projekta vadītājs vai norīkots atbildīgais speciālists. DAGR attīstības projektā var veidot vairākas DAGR attīstības projekta darba grupas dalījumā pa loģiskiem projekta apgabaliem (piemēram, projekta darbībām vai izstrādājamiem risinājumiem). 
b. Ārējie izstrādātāji – ja nepieciešams, piesaistīti informācijas sistēmu un risinājumu izstrādes un ieviešanas, kā arī pilnveides pakalpojumu sniedzēji, kas DAGR attīstības projekta īstenošanā darbojas uz līguma pamata; 
c. Pieaicinātie eksperti – piesaistīti pēc nepieciešamības, nosakot to pienākumus rīkojumā vai līgumā, ja tie ir trešās puses pārstāvji. 
Citas DAGR attīstības projekta īstenošanā un uzraudzībā iesaistītās puses: 
• Informācijas un komunikācijas tehnoloģijas pārvaldības organizācija – Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas uzraudzību nodrošinošā institūcija – VARAM –, ar ko slēdzama vienošanās par DAGR attīstības projekta īstenošanu, kad finanšu saņēmējs ir tiešās pārvaldes iestāde, kas atbilst VRAA.
Lai īstenotu DAGR attīstības projektu, būs nepieciešami šādi cilvēkresursi:
1) vecākais projekta vadītājs – 1 speciālists, 1 slodze (VRAA);
2) sistēmu un biznesa procesu analītiķis – 3 speciālisti, visiem 1 slodze (VRAA);
3) vadošais informāciju sistēmu uzturētājs – 2 speciālisti, visiem 1 slodze (VRAA);
4) sistēmu un biznesa procesu analītiķis – 1 speciālists, 1 slodze (VARAM).
1.–3. punktā norādītie speciālisti šobrīd strādā VRAA. DAGR attīstības projekta īstenošanas laikā amata nosaukumi var mainīties. 4. punktā norādītais speciālists strādā sadarbības partnera institūcijā VARAM.
Ja nepieciešams, tad projekta gaitā projekta īstenošanai var tik piesaistīts papildus cilvēkresurss , kas attiecīgi tiks finansētas no DAGR attīstības projekta līdzekļiem.
DAGR attīstības projekts tiks īstenots no projektam paredzētā budžeta, slēdzot terminētus līgumus ar speciālistiem uz DAGR attīstības projekta īstenošanas laiku. Pēc DAGR attīstības projekta beigām MK rīkojumā paredzētā DAGR attīstības projekta uzturēšanai jaunas amata vietas netiks veidotas.


7. Izmaksu/ieguvumu analīze, tai skaitā ietekme uz pārvaldes darbinieku skaitu
	DAGR attīstības projekta ieguvumi būs palielināts datu kopu skaits un palielināts DAGR datu izmantošanas gadījumu skaits, bet šo datu kopu izmantotāji ir iestādes, tāpēc sociālekonomiskais indikatīvais lietderīgums izriet no iestāžu atslogošanas un no nepieciešamības uzturēt un regulāri atjaunot infrastruktūru datu aprites nodrošināšanai kā datu devējiem un/vai ņēmējiem, tai skaitā no saskarņu veidošanas
	Sociālekonomiskais ieguvums 
	Ekvivalents naudas izteiksmē (euro) 
	Aprēķins 

	Izveidotas vai optimizētas datu devēju saskarnes, kas nodrošinātu datu nodošanu DAGR
	9 926 400
	Pēc ekspertu viedokļa tiek pieņemts, ka vienas saskarnes izstrādei iestāde investē vidēji 21 120 EUR.
Pieņēmumi saskarnes izstrādes aprēķinam:
1) vienas izstrādes stundas izmaksas – 40 EUR;
2) vienas saskarnes izstrādei nepieciešamas 528 izstrādes stundas;
40 X 528 = 21 120 EUR
Iestāžu ietaupījums, ja netiks realizētas saskarņu izstrādes:
a) indikatīvi 12 iestādēm izveidojot pa 1 saskarnei gadā
b) 21 120 EUR x 12 = 253 440 EUR
c) 10 gados, katrai iestādei izstrādājot pa vienai saskarnei
253 440 EUR x 10 = 2 534 440 EUR
3) Pēc DAGR attīstības projekta 10 gadu laikā tiek plānots pieslēgt vēl 35 iestādes
4) 35 iestādēm izveidojot pa 1 saskarnei gadā
21 120 EUR x 35 = 739 200 EUR
5) 10 gados, katrai iestādei izstrādājot pa vienai saskarnei
739 200 EUR x 10 = 7 392 000 EUR
Kopā DAGR attīstības projekta laikā pieslēgtās iestādes + pēc projekta pieslēgtās iestādes
2 534 440 EUR + 7 392 000 EUR = 9 926 440 EUR

	Administratīvā sloga samazinājums, pievienojoties DAGR videi
	2 001 360
	Aprēķini veikti, pieņemot, ka administratīvais slogs tiks samazināts par 1 slodzi katrai iestādei, kuru var novirzīt un izmantot citu funkciju veikšanai.
Vidēji iestāde viena datu avota apkalpošanā izmanto 3 slodzes, t. i., datu atlasei, pārskatiem utt., lai sniegtu informāciju citām iestādēm un organizācijām.
Vidēji vienas iestādes slodze 12 912 EUR gadā
Indikatīvi 12 iestādēs kopējā slodze 154 944 EUR
154 944 x 10 = 1 549 440 EUR
Nākamo 10 gadu laikā iestāžu skaits, kas izmantos kopējos datu avotus, sasniegs 35 iestādes
12 912 x 35 = 451 920 EUR
Kopējais ietaupījums
1 549 440 + 451 920 = 2 001 360 EUR

	DAGR vienotas infrastruktūras izveidošana
	2 400 0000
	Aprēķini balstīti uz analoga risinājuma ieviešanu atsevišķi katram pakalpojuma sniedzējam – datu avotu izmantotājam. Lai ieviestu sistēmu publisko datu uzturēšanai un pakalpojumu sniegšanai, ir nepieciešama IT infrastruktūras iegāde un uzturēšana, tai skaitā serveru iegāde, uzturēšana un apkalpošana. Ņemts vērā, ka IT infrastruktūrā izmantotās tehnoloģijas tiek atjaunotas reizi 5 gados.
Dati par atbilstošas IT infrastruktūras iegādi ņemti no www.eis.gov.lv pieejamās informācijas (CI115 Servertehnika).
1) vienai iestādei – datu avotu izmantotājai – kopējās izmaksas 5 gados sistēmu IT infrastruktūras iegādei un uzturēšanai ir aptuveni 100 000 EUR;
2) izmaksas 10 gados IT infrastruktūras atjaunošanai
100 000 x 2 = 200 000 EUR
Vienā gadā
200 000 EUR/10 gadiem = 20 000 EUR
Iestāde gada laikā līdzīga risinājuma ieviešanai un uzturēšanai iztērē 20 000 EUR.
Indikatīvi plānots, ka infrastruktūrā pieslēgtos datu avotus izmantos 12 iestādes
12 iestādes x 200 000 EUR = 2 400 000 EUR

	Kopā: 
	14 327 760
	 





8. Cita būtiska informācija
	DAGR attīstības projektā par sadarbības partneriem tiks piesaistīti VARAM, LM, VID, IZM, TA, IeM IC un VID. Sadarbība ar projekta partneriem tiks precizēta DAGR attīstības projekta gaitā.
Citi sadarbības partneri tiks piesaistīti DAGR attīstības projekta īstenošanas laikā, veidojot darba grupas ar katru partneri un izpētot partneru biznesa un tehniskās vajadzības.
DAGR attīstības projekta ietvaros komercdarbības atbalsts netiks sniegts.


Lietotie saīsinājumi:
IKT – informācijas un komunikācijas tehnoloģijas
VARAM – Viedās administrācijas un reģionālās attīstības ministrija
LM – Labklājības ministrija
VID – Valsts ieņēmumu dienests
IZM – Izglītības un zinātnes ministrija
TA – Tiesu administrācija
VZD – Valsts zemes dienests
IeM IC – Iekšlietu ministrijas Informācijas centrs
PMLP – Pilsonības un migrācijas lietu pārvalde
NVA – Nodarbinātības valsts aģentūra 
VSAA – Valsts sociālās apdrošināšanas aģentūra
VPD – Valsts probācijas dienests 
VDEĀVK – Veselības un darbnespējas ekspertīzes ārstu valsts komisija
SIVA – Sociālās integrācijas valsts aģentūra 

1 Obligāti jāiekļauj vismaz viens (vēlami vismaz divi) būtisks ieguvums, kas tiek sasniegts jau projekta īstenošanas laikā. Šajā sadaļā ir jānorāda būtiski ieguvumi nozarei, institūcijai, sabiedrībai, bet nav jānorāda iznākumi – ieguldījumi Atveseļošanas un noturības mehānisma plāna 2.1. mērķa rādītāju sasniegšanā, ko norāda 5. punktā.
2 Piemēram, ja ieguvums ir personāla administrēšanas funkcijas centralizācija, tad mērījums varētu būt, piemēram, tiešās pārvaldes darbinieku skaits, kas to izmanto, vērtība, piemēram, 10 000, un sasniegšanas laiks – 2026. gads. 
3 PVN netiek attiecināts projektu īstenotājiem, kas to var attiecināt patstāvīgi. Pārējie projektu īstenotāji var pieprasīt to attiecināt, norādot apmēru un saskaņojot to ar Finanšu ministriju.
4 Avansa maksājumi ir attiecināmi uz projektu īstenotājiem, kas nav valsts tiešās pārvaldes institūcijas. Jānorāda apmērs, kas nepārsniedz 30 % no attiecināmo izmaksu kopsummas, un jāsaskaņo ar Finanšu ministriju. 
5 Apmērs, ko nedrīkst pārsniegt, nesaskaņojot grozījumus Ministru kabinetā. Ja ierobežojumi uz konkrēto pozīciju nav attiecināmi, tad norāda "n/a".
6 Informācija, kas norādīta Ministru kabineta 2021. gada 31. augusta noteikumu Nr. 597 "Valsts informācijas sistēmu attīstības projektu uzraudzības kārtība" (tai skaitā IKT būvvaldes kārtība) 2. pielikuma "Valsts informācijas sistēmas attīstības aktivitātes apraksts" 6.1. apakšpunktā.
7 Tai skaitā IKT būvvaldes kārtībā jau saņemtā VARAM saskaņojuma datums vai plānotais termiņš, kad tas tiks saņemts.
8 Ja koplietošanas pakalpojuma attīstības plāns tiek iesniegts vienlaikus ar Ministru kabineta rīkojumu par projekta atlases kārtu, par to pievieno norādi.
9 Kapitālsabiedrības un pašvaldības norāda arī finanšu kapacitāti atbilstoši finansēšanas nosacījumiem."

